S-4443/2022

Mál þetta, sem dómtekið var 23. mars 2023, var höfðað með ákæru lögreglustjórans á höfuðborgarsvæðinu 4. október 2022, á hendur R-kk-þgf B-kk-þgf G-kk-þgf, kt. [...], [...], Kópavogi, „fyrir eftirtalin brot:

1. Eignaspjöll með því að hafa, þriðjudaginn 16. febrúar 2021, skemmt parket, anddyris hurð, útidyrahurð, sólbekk, veggi og loft í stofu, auk baðherbergishurðar, í íbúð að [...]í Reykjavík, sem ákærði leigði af A, kt. [...].

Mál nr. 007-2021-

[...]

Telst brot þetta varða við 1. mgr. 257. gr. almennra hegningarlaga nr. 19/1940.

2. Rán með því að hafa, mánudaginn 22. febrúar 2021, ruðst inn í íbúð [...]að [...]í Reykjavík, vopnaður óþekktu verkfæri og skipað B, kt. [...], að afhenda sér peninga. Ákærði hvarf á brott með veski B er innihélt persónuskilríki, greiðslukort, reiðufé að óþekktri fjárhæð og farsíma af gerðinni NOKIA.

Mál nr. 007-2021-

[...]

Telst brot þetta varða við 252. gr. almennra hegningarlaga nr. 19/1940.

3. Umferðarlagabrot með því að hafa, laugardaginn 21. maí 2022, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði ákærða mældist vínandamagn 1,23‰ og kókaín 100 ng/ml) austur Lækjargötu í Hafnarfirði, við N1, þar sem lögregla stöðvaði aksturinn.

Mál nr. 007-2022-

[...]

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa, sunnudaginn 26. júní 2022, ekið bifreiðinni [...] undir áhrifum áfengis (í blóði ákærða mældist vínandamagn 0,82‰) suður Nýbýlaveg í Kópavogi, við hús nr. [...], þar sem lögregla stöðvaði aksturinn.

Mál nr. 007-2022-

[...]

Telst brot þetta varða við 1., sbr. 2. mgr. 49. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar [samkvæmt]99. gr. og 101. gr. laga nr. 77/2019.

Einkaréttarkröfur:

Vegna ákæruliðar 1 gerir P-kk-nf K-kk-nf lögmaður hjá Málflutningsstofu Snæfellsness ehf., fyrir hönd brotaþola, A, kt. [...], kröfu um að ákærði verði dæmdur til að greiða brotaþola kr. 2.781.781,- auk vaxta skv. 8. gr. laga nr. 38/2001 frá 1. mars 2021 til 1. apríl 2021 og dráttarvaxta frá þeim degi til greiðsludags sbr. 9. gr. s. l. Þá er krafist að dráttarvextir leggist við höfuðstól á 12 mánaða fresti í fyrsta sinn 12 mánuðum eftir upphafsdag vaxta og að ákærði greiði brotaþola lögfræðikostnað vegna bótakröfunnar.

Vegna ákæruliðar 2 gerir Ó-kvk-nf H-kvk-nf G-kvk-nf lögmaður, fyrir hönd brotaþola, B, kt. [...], kröfu um að ákærði verði dæmdur til að greiða brotaþola miskabætur að fjárhæð kr. 1.000.000,- auk vaxta skv. 8. gr. laga um vexti og verðtryggingu nr. 38/2001 frá 22. febrúar 2021 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Þá er þess krafist að ákærða verði gert að greiða brotaþola kr. 25.000,- auk vaxta skv. 8. gr. laga um vexti og verðtryggingu nr. 38/2001 frá 22. febrúar 2021 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er virt til greiðsludags. Einnig er þess krafist að ákærða verði gert að greiða málskostnað að mati dómsins eða skv. síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákæran var birt 31. október 2022 og málið var þingfest 8. nóvember sama ár. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Ákærði hefur einnig viðurkennt bótaskyldu vegna einkaréttarkrafna en mótmælt bótafjárhæðum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunar-færslu þegar sækjanda, verjanda ákærða og réttargæslumanni brotaþola hafði verið gef-inn kostur á að tjá sig um lagaatriði, ákvörðun viðurlaga og sjónarmið vegna einka réttar-krafna. Ákæruvaldið gerir sömu dómkröfur og greinir í ákæru. Hið sama á við um kröfu-hafa einkaréttarkrafna og þá er gerð krafa um þóknun til handa skipuðum réttargæslu-manni brotaþola. Ákærði krefst vægustu refsingar sem lög leyfa og leggur í mat dómsins að ákvarða með bótafjárhæðir. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða í ákærunni.

Ákærði er fæddur í [...]. Samkvæmt sakavottorði hefur hann áður gerst brotlegur við refsilög. Það sem hér skiptir einkum máli er að ákærði var með dómi [...]2022 dæmdur í sex mánaða skilorðsbundið fangelsi, auk óskilorðsbundinnar fésektar og ævilangrar ökuréttarsviptingar, fyrir brot gegn valdstjórninni, þjófnað og ölvunar- og fíkni-efnaakstur. Var um að ræða hegningarauka að hluta við sátt ákærða hjá lögreglustjóra 18. júní 2020 vegna fíkniefnalagabrots. Þá gekkst ákærði undir sátt hjá lögreglustjóra 27. október 2019, meðal annars vegna ölvunar- og fíkniefnaaksturs og fíkniefna lags brots, og var gert að greiða sekt og sæta sviptingu ökuréttar í tólf mánuði.

Brot þau sem ákærði er nú sakfelldur fyrir voru framin fyrir fyrr greindan dóm frá [...]2022. Að þessu virtu fer um ákvörðun refsingar samkvæmt viðurlagareglum sem eiga við um hegningarauka. Af því leiðir að dæma verður upp skilorðsdóminn frá [...] 2022 og ákvarða refsingu í einu lagi. Af þessu leiðir einnig að virða ber umferðarlagabrot samkvæmt 3. og 4. ákærulið í einu lagi sem fyrstu ítrekun (2. brot). Sakaferill ákærða horfir heilt á litið til refsiþyngingar. Þá horfir til refsiþyngingar að talsvert tjón varð vegna háttsemi samkvæmt 1. ákærulið. Einnig horfir til refsiþyngingar að háttsemi samkvæmt 2. ákærulið fól í sér röskun á friðhelgi heimilis brotaþola. Tafir urðu á með-ferð málsins fyrir útgáfu ákæru, að því er varðar 1. og 2. ákærulið, og verður tekið tillit til þess við ákvörðun refsingar, til mildunar. Ákærða til málsbóta verður litið til ský-lausrar játningar hans fyrir dómi og þess að hann hefur viðurkennt bótaskyldu. Einnig horfir til málsbóta að ákærði leggur stund á vinnu og tekur þátt í meðferðar- og hjálpar-starfi. Að öllu framangreindu virtu, og með vísan til 60. gr., 1., 2., 5. og 8. tl. 1. mgr. 70. gr. og 78., sbr. 77. gr., almennra hegningarlaga nr. 19/1940, er refsing ákærða hæfilega ákveðin fangelsi í 12 mánuði en fresta skal fullnustu refsingarinnar og fellur hún niður að liðnum tveimur árum frá uppkvaðningu dómsins að telja, haldi ákærði almennt skilorð 3. mgr. 57. gr. almennra hegningarlaga, sbr. 4. gr. laga nr. 22/1955.

Þessu til viðbótar, og með vísan til 57. gr. a í almennum hegningarlögum, sbr. 9. gr. laga nr. 101/1976, og 1. mgr. 94. gr., 1. mgr. 95. gr., 97. gr. og 98. gr. umferðarlaga nr. 77/2019, og 1. og 2. gr., sbr. viðauka I, í reglugerð nr. 1240/2019, verður ákærða gert að greiða 830.000 krónur í sekt til ríkissjóðs innan fjögurra vikna frá uppkvaðningu dóms þessa að telja, en hann sæti ella fangelsi í 36 daga.

Með vísan til 1. og 3. mgr. 99. gr. og 1. og 7. mgr. 101. gr. í umferðarlögum verður ævilöng ökuréttarsvipting ákærða áréttuð.

Ákærði hefur viðurkennt bótaskyldu vegna 1. ákæruliðar en mótmælt bótafjárhæð. Hann hefur með saknæmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt fyrrgreindum ákærulið. Fjárhæð kröf-unnar er studd viðhlítandi gögnum. Ákærði hefur ekki fært fram haldbær rök fyrir hinu gagnstæða. Að framangreindu virtu verður ákærða gert að greiða téðum bótakrefjanda skaðabætur með vöxtum og dráttarvöxtum, auk málskostnaðar, að teknu tilliti til virðis-aukaskatts, sbr. 3. mgr. 176. gr. laga nr. 88/2008, allt eins og nánar greinir í dómsorði. Upphafstími dráttarvaxta miðast við þingfestingu málsins, 8. nóvember 2022, en ekkert kemur fram í málsgögnum um að bótakrafan hafi verið kynnt ákærða fyrir útgáfu ákæru.

Ákærði hefur viðurkennt bótaskyldu vegna 2. ákæruliðar en mótmælt fjárhæð miska-bótakröfu. Hann hefur með saknæmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt fyrrgreindum ákærulið. Að því virtu er uppfyllt skilyrði b-liðar 1. mgr.26. gr. skaðabótalaga, sbr. 13. gr. laga nr. 36/1999. Engin sérfræðigögn liggja til stuðnings kröfunni en almennt má gera ráð fyrir miska vegna brots af þeim toga sem ákærði hefur verið sakfelldur fyrir. Að þessu virtu og að öðru leyti með vísan til sjónar miða sem áður hafa verið rakin um ákvörðun refs-ingar, að breyttu breytanda, auk dómvenju, verða miskabætur ákveðnar að álitum, 400.000 krónur. Verður ákærða gert að greiða brotaþola þá fjárhæð með vöxum og dráttarvöxtum, eins og nánar greinir í dómsorði. Upphafstími dráttarvaxta miðast við fyrrgreindan þingfestingardag. Brotaþoli nýtur aðstoðar skipaðs réttargæslumanns sem fær dæmda þóknun fyrir starfann samkvæmt 3. mgr. 48. gr., sbr. a-lið 1. mgr. 233. gr., laga nr. 88/2008. Málskostnaður samkvæmt einkaréttarkröfu dæmist því ekki.

Ákærði hefur viðurkennt bótaskyldu vegna 2. ákæruliðar en mótmælt fjárhæð skaðabóta-kröfu varðandi upphæð reiðufjár sem var hluti af ránsandlagi. Ákærði hefur með sak-næmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt fyrrgreindum ákærulið. Af gögnum verður ráðið að upp-hæð þeirra peninga sem ákærði tók sé nokkuð á reiki en hún sé líklega á bilinu tuttugu til tuttugu og fimm þúsund krónur. Að því virtu verður hin lægri upphæð lögð til grund-vallar fjárhæð bótakröfunnar. Verður ákærða gert að greiða kröfuhafanum þá fjárhæð með vöxtum og dráttarvöxtum, eins og nánar greinir í dómsorði. Um upphafstíma dráttarvaxta á það sama við og áður greinir um miskabætur.

Vegna framangreindra málsúrslita, og með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða allan sakarkostnað málsins, þar með talda þóknun skipaðs verjanda síns, G-kk-ef S-x-x R-kk-ef lögmanns, vegna vinnu fyrir dómi, sem ræðst af tímaskýrslu, 602.640 krónur, að meðtöldum virðisaukaskatti, þóknun skipaðs réttargæslumanns brotaþola, Ó-kvk-ef H-kvk-ef G-kvk-ef lögmanns, vegna vinnu á rannsóknarstigi og fyrir dómi, sem ræðst af tímaskýrslu, 460.350 krónur, að með-töldum virðisaukaskatti, og 127.712 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan. Dómarinn tók við málinu 19. febrúar 2023 en hafði fram til þess engin afskipti haft af meðferð þess.

Dómsorð :

Ákærði, R-kk-nf B-kk-nf G-kk-nf, sæti fangelsi í 12 mánuði en fresta skal fullnustu refs-ingar og fellur hún niður að liðnum tveimur árum frá uppkvaðningu dómsins að telja, haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði 830.000 krónur í sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 36 daga.

Áréttuð er ævilöng ökuréttarsvipting ákærða.

Ákærði greiði A skaðabætur að fjárhæð 2.781.781 króna, auk vaxta samkvæmt 8. gr. laga nr. 38/2001 um vexti og verðtryggingu frá 1. mars 2021 til 8. nóvember 2022, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðslu-dags, auk 200.000 króna í málskostnað. Dráttarvextir skulu leggjast við höfuðstól á 12 mánaða fresti, í fyrsta sinn 12 mánuðum eftir upphafsdag vaxta.

Ákærði greiði B miskabætur að fjárhæð 400.000 krónur, auk vaxta samkvæmt 8. gr. laga nr. 38/2001 frá 22. febrúar 2021 til 8. nóvember 2022, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði B skaðabætur að fjárhæð 20.000 krónur, auk vaxta samkvæmt 8. gr. laga nr. 38/2001 frá 22. febrúar 2021 til 8. nóvember 2022, en með dráttarvöxtum samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

Ákærði greiði allan sakarkostnað málsins, þar með talda þóknun skipaðs verjanda síns, G-kk-ef S-x-x R-kk-ef lögmanns, 602.640 krónur, þóknun skipaðs réttargæslu-manns brotaþola, Ó-kvk-ef H-kvk-ef G-kvk-ef lögmanns, 460.350 krónur, og 127.712 krónur í annan sakarkostnað.

D-kk-nf K-kk-nf